Document ID: 32002L0027

Komisijas Direktīva 2002/27/EK
(2002. gada 13. marts),
ar kuru groza Direktīvu 98/53/EK, ar ko nosaka paraugu ņemšanas metodes un analīzes metodes noteiktu piesārņotāju līmeņa oficiālajai kontrolei dažos pārtikas produktos
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1985. gada 20. decembra Direktīvu 85/591/EEK par Kopienas metožu ieviešanu attiecībā uz paraugu ņemšanu un analīzi cilvēku uzturā lietojamo pārtikas produktu kontrolei [1], un jo īpaši tās 1. pantu,
tā kā:
(1) Komisijas 2001. gada 8. marta Regulā (EK) Nr. 466/2001, ar ko nosaka dažu piesārņotāju maksimālos pieļaujamos līmeņus pārtikas produktos [2], kurā jaunākie grozījumi izdarīti ar Regulu (EK) Nr. 472/2002 [3], ir noteikti aflatoksīnu maksimālie pieļaujamie līmeņi garšvielās.
(2) Paraugu ņemšana būtiski ietekmē aflatoksīnu līmeņa noteikšanas precizitāti, jo aflatoksīni partijā ir izplatīti nevienmērīgi. Komisijas 1998. gada 16. jūlija Direktīva 98/53/EK, ar ko nosaka paraugu ņemšanas metodes un analīzes metodes dažu piesārņotāju līmeņa oficiālajai kontrolei pārtikas produktos [4], būtu jāgroza, tajā iekļaujot garšvielas.
(3) Direktīvā 98/53/EK ir labojamas nelielas kļūdas.
(4) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 98/53/EK I pielikumu groza, kā noteikts šīs direktīvas pielikumā.
2. pants
Dalībvalstīs vēlākais līdz 2003. gada 28. februārim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.
Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstīs nosaka, kā izdarāma šāda atsauce.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2002. gada 13. martā

Labels: 0
17
20